PATVIRTINTA

Kelmės ,,Kražantės“ progimnazijos

direktoriaus 2016 m. rugpjūčio 29 d.

įsakymu Nr. D-

**KELMĖS „KRAŽANTĖS“ PROGIMNAZIJOS**

**MOKINIŲ PRIĖMIMO Į MOKYKLĄ TVARKA**

1. Priėmimo į Kelmės ,,Kražantės“ progimnazijos tvarkos aprašas (toliau –Tvarka) reglamentuoja asmenų priėmimą mokytis į Kelmės ,,Kražantės“ progimnaziją pagal pradinio ugdymo, pagrindinio ugdymo pirmosios dalies programas.

2. Mokiniai į progimnaziją priimami vadovaujantis Kelmės rajono savivaldybės tarybos priėmimo į Kelmės rajono bendrojo ugdymo mokyklas tvarkos aprašu, patvirtintu 2013 m. balandžio 25 d. Nr. T – 120.

3. Į progimnaziją mokytis pagal pradinio ugdymo programą, pagrindinio ugdymo pirmosios dalies programą pirmumo teise priimami mokiniai, gyvenantys progimnazijai priskirtoje aptarnavimo teritorijoje. Tėvų (globėjų, rūpintojų) ir vaikų pageidavimu į progimnaziją taip pat gali būti priimti mokiniai, negyvenantys progimnazijos aptarnavimo teritorijoje ar gyvenantys gretimoje savivaldybėje.

4. Asmuo, pageidaujantis mokytis, progimnazijos direktoriui pateikia prašymą (1 priedas, 2 priedas). Prašymą už vaiką iki 14 metų pateikia vienas iš tėvų (globėjų, rūpintojų), 14-16 metų vaikas – turintis vieno iš tėvų (globėjų, rūpintojų) raštišką sutikimą.

4.1. Asmuo, pageidaujantis pradėti mokytis pagal pagrindinio ugdymo pirmosios dalies programą, prie prašymo prideda įgyto išsilavinimo pažymėjimą: pageidaujantis tęsti mokymąsi – mokymosi pasiekimų pažymėjimą arba pažymą apie mokymosi pasiekimus ankstesnėje mokykloje.

4.2. Asmuo, neturintis išsilavinimą ar mokymosi pasiekimus liudijančio dokumento, asmuo, baigęs užsienio šalies pradinio, pagrindinio ugdymo programą arba tam tikrą jos dalį, priimamas mokytis tik progimnazijos direktoriaus nustatyta tvarka patikrinus jo žinias ir gebėjimus ir nustačius, kurios klasės programą jos atitinka.

4.3. Lietuvos Respublikos piliečiai ir užsieniečiai, grįžę ar atvykę nuolat ar laikinai gyventi, nemokantys valstybinės kalbos, į progimnaziją priimami vadovaujantis Lietuvos Respublikos švietimo ir mokslo ministro 2005 m. rugsėjo 1 d. įsakymu Nr. ISAK-1800 „Dėl užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose mobiliosiose grupėse tvarkos aprašo patvirtinimo“ (Žin., 2005, Nr. 109-3991).

4.4. Mokiniai, progimnazijoje baigę pradinio ugdymo programą ir pageidaujantys tęsti mokymąsi pagal pagrindinio ugdymo pirmosios dalies programą, progimnazijos direktoriui pateikia tik prašymą.

5. Pradėti mokytis pagal pradinio ugdymo programą priimamas vaikas, kuriam tais kalendoriniais metais sueina 7 metai. Priimant vaikus jaunesnius nei 7  metų, būtina Pedagoginės psichologinės tarnybos rekomendacija apie būsimo mokinio pasirengimą mokytis pagal pradinio ugdymo programą.

6. Asmens priėmimas mokytis įforminamas mokymo sutartimi.

6.1. Parengus mokymo sutartį asmuo registruojamas Mokinių registre. Gautas numeris, užrašomas ant mokinio mokymosi sutarties. Formuojama mokinio asmens byla.

6.2. Mokymo sutartis su kiekvienu naujai atvykusiu mokiniu sudaroma jo mokymosi pagal tą ugdymo programą laikotarpiui. Su progimnazijos mokiniu, pradedančiu mokytis pagal aukštesnio lygmens ugdymo programą sutartis pratęsiama. Mokymo sutartis laikino mokinio išvykimo gydytis nenutraukiama.

6.3. Abu sutarties egzempliorius pasirašo progimnazijos direktoriaus pavaduotoja ugdymui pagal kuruojamą klasių koncentrą ir prašymo pateikėjas. Vienas sutarties egzempliorius įteikiamas prašymą pateikusiam asmeniui, kitas – segamas į mokinio asmens bylą.

6.4. Už vaiką iki 14 metų sutartį pasirašo vienas iš tėvų (globėjų, rūpintojų).

6.5. 14-16 metų vaikas sutartį pasirašo tik turėdamas vieno iš tėvų (globėjų, rūpintojų) raštišką sutikimą.

7. Mokiniui išvykus iš mokyklos, jo asmens byla lieka mokykloje. Gavus mokyklos, kurioje mokinys tęsia mokymąsi, prašymą, mokyklai išsiunčiamos prašomų dokumentų kopijos arba pateikiama Dokumentų rengimo ir įforminimo taisyklių (Žin., 2001, Nr. 30-1009) 13 priede nustatyto pavyzdžio pažyma apie mokymosi rezultatus.

8. Mokinių paskirstymas į klases (grupes) įforminamas direktoriaus įsakymu (-ais).

9. Asmuo, turintis specialiųjų ugdymosi poreikių dėl intelekto sutrikimo, baigęs individualizuotą pradinio ugdymo programą, priimamas mokytis pagal pagrindinio ugdymo pirmosios dalies individualizuotą programą, pateikęs pradinio ugdymo pasiekimų pažymėjimą arba pažymą apie mokymosi pasiekimus.

10. Progimnazijoje prašymai, mokymosi pasiekimų įteisinimo ir kiti dokumentai priimami nuo balandžio 1 d. iki rugpjūčio 31 d. imtinai. Per mokslo metus prašymai priimami esant laisvoms vietoms klasių komplektuose.

10.1. Prašymus mokytis progimnazijoje priima ir registruoja progimnazijos sekretorė registravimo žurnale, vadovaujantis dokumentų rengimo reikalavimais.

10.2. Mokinių priėmimą vykdo progimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kelmės „Kražantės“ progimnazijos

mokinių priėmimo į mokyklą tvarkos

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyvenamoji vieta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefonas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(el. paštas)

Kelmės „Kražantės“ progimnazijos

Direktoriui

**P R A Š Y M A S**

20\_\_ m. \_\_\_\_\_\_\_\_\_\_\_\_ mėn. \_\_\_\_d.

Prašau priimti mano sūnų (dukrą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

gimusį(ią) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ į pirmą klasę.

Lankė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ priešmokyklinio ugdymo įstaigą.

Pageidaučiau, kad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (pavardė, vardas)

Kelmės „Kražantės“ progimnazijos

mokinių priėmimo į mokyklą tvarkos

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyvenamoji vieta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefonas)

Kelmės „Kražantės“ progimnazijos

Direktoriui

**P R A Š Y M A S**

20\_\_ m. \_\_\_\_\_\_\_\_\_\_\_\_ mėn. \_\_\_\_d.

Prašau priimti mano sūnų (dukrą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

gimusį(ią) \_\_\_\_\_\_\_\_\_\_\_\_\_\_\_\_\_\_\_ į \_\_\_\_\_\_\_\_\_ klasę. Baigė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_mokyklą. Mokėsi \_\_\_\_\_\_\_\_\_\_\_\_\_\_\_\_\_\_ kalbą.

Pageidaučiau, kad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(parašas) (pavardė, vardas)